钦定古今图书集成/明伦汇编/氏族典/第275卷 > 王伟
## 钦定古今图书集成/明伦汇编/氏族典/第275卷 > 王伟

按《明外史于谦传﹕》：“王伟，字士英，攸人。随父谪戌宣府。
年十四，宣宗北狩，献《安边颂》，命补保安州学生。举正
统元年进士，改庶吉士，授户部主事。英宗北狩，命行
监察御史事，守广平。谦重其才，引为职方郎中。又以
谦荐，超擢兵部右侍郎。伟喜任智数，既为谦所引，而
朝臣多嫉谦。与谦善者率目为朋附。伟乃伺谦误，密”
奏之。然竟坐谦党罢归。成化三年复官。五年病归，卒。